text: Heiðurligt tap er við tíðini kanska vorðið til skemdarorð í føroyskum ítrótti, men veruleikin er bara, at tapið fyri Lettlandi í dag var rættiliga heiðurligt, tí í langar løtur spældu Føroyar væl og stóðu lítið aftan fyri Lettland. Ein afturvendandi trupulleiki er tó, at góðu løturnar verða oyðilagdar av ov longum minni góðum løtum, har Føroyar tapa ov nógv stig á rað, sum sæst aftur í settúrslitunum, har munurin annars kundi havt verið minni. Hetta var serliga galdandi í øðrum og triðja setti, har samband var millum liðini miðskeiðis í settunum, áðrenn tað fór at dragna. Í øðrum setti vóru Føroyar aftanfyri 9-11, áðrenn Lettland sleit seg leyst og legði seg á odda 22-13, og síðan vann settið 25-16.
text: #000003
text: Hetta endurtók seg í triðja setti. Javnt var við 8-8, áðrenn munurin vaks upp í 5 stig og støðan gjørdist 10-15. Føroyar komu tó væl afturíaftur eina løtu hesa ferð og bardu seg upp á 15-18, men vunnu síðan bara eitt stig aftrat, og taptu tí settið 16-25.
text: #000004
text: Fyri Føroyar vann Hjørtur Joensen flest stig við 12 vinnarasmassjum, sama tal sum Atvars Ozolins hevði fyri Lettland. Tann 198 cm høgi Renars Pauls Jansons við øgiliga avsettinum hjá Lettlandi var best við 15 vinnarasmassjum og einum -blokki.
text: #000005
text: Flogbóltur: Stórsteypadystir í Høllini á Hálsi.
text: #000011